Predpokladaný rozpočet nákladov a výnosov vrátane hospodárskeho výsledku Bytového podniku Petržalka, s.r.o. na rok 2008 

Na základe Vašej požiadavky, ako zakladateľa BPP, s.r.o. a 100 %-ného vlastníka BPP, s.r.o., Vám v Prílohe č. 1 predkladáme návrh rozpočtu spoločnosti na rok 2008.

Pri jeho zostavovaní sme vychádzali predovšetkým z doteraz známych skutočností, a to :

•	zmluvy o výkone správy obecného majetku uzatvorenej medzi MČ-BP a BPP, s.r.o.,
•	uzatvorených zmlúv o výkone správy medzi BPP, s.r.o. a vlastníkmi bytov a nebytových priestorov,
•	nájomnej zmluvy na administratívnu budovu Haanova 10, uzatvorenej medzi MČ-BP a BPP, s.r.o. 
•	zmluvy o výkone správy pohľadávok, uzatvorenej medzi MČ-BP a BPP, s.r.o. 
•	 mandátnej zmluvy na zabezpečenie výkonu činností pri správe bytových domov a nebytových priestorov (vrátane garážových státí) v správe mandanta, uzatvorenej medzi MČ-BP a BPP, s.r.o.
•	organizačnej štruktúry BPP, s.r.o. a s tým spojených pracovných zmlúv so zamestnancami,
•	uzatvorených zmlúv s dodávateľmi energií a služieb a inými dodávateľmi podporujúcimi chod činnosti spoločnosti.

Časť predpokladaných nákladov spoločnosti bola vytvorená aproximáciou nákladov z bývalého BPP – príspevková organizácia podľa účtovnej závierky roku 2006 a predbežnej účtovnej závierky roku 2007.

Rozpočet nákladov a výnosov BPP, s.r.o. predstavuje jeho podnikateľskú činnosť v oblasti správy budov a nehnuteľností.

Pre rok 2008, tak ako to aj vyplýva z Prílohy č. 1 predpokladáme vyrovnaný hospodársky výsledok. 
Podstatným faktorom je skutočnosť, že nie je možné presne určiť, ako sa budú "správať" predpokladané výnosy, keďže oproti pôvodným výnosom BPP - príspevková organizácia došlo k redukcii výnosov pre BPP, s.r.o. v oblasti správy obecného majetku a taktiež aj aká bude v praxi vymožiteľnosť pohľadávok.

Ako názorný príklad uvedieme skutočnosť, že pokiaľ BPP – príspevková organizácia pre chod svojej činnosti o. i. mala k dispozícii 100 % nájomného z obecných bytov, BPP, s.r.o. podľa zmluvy o výkone správy len 49 %. Zvyšné nájomné je tržbou MČ –BP. (Samozrejme podľa vyššie uvedenej zmluvy sa menia aj podmienky k prevádzke obecného majetku – viď príslušné ustanovenia tejto zmluvy, t. j. opravy, údržba, modernizácia, investície do obecného majetku.)

K samotnému predkladanému rozpočtu nákladov a výnosov BPP, s.r.o. Vám v krátkosti dávame vyjadrenie z akých položiek účtov podvojného účtovníctva sme najmä vychádzali :

501xxx
•	kancelárske potreby,
•	odborná literatúra,
•	kancelárska technika pod DHIM,
•	spotreba PHM,

502xxx
•	náklady na dodávku tepla na ÚK, TÚV, plynu, el. energie pre admin. budovu,

503xxx
•	vodné – stočné, zrážková voda pre admin. budovu,

511xxx
•	opravy a údržba obecného majetku v správe BPP, s.r.o.,
•	odborné prehliadky a skúšky vyhradených technických zariadení v obecnom majetku,

512xxx
•	cestovné MHD a služobné cesty,

513xxx
•	náklady na reprezentáciu,

518xxx
•	telefónne poplatky,
•	internet,
•	školenia,
•	právne a poradenské služby,
•	inzercia,
•	poplatky za rozhlas a televíziu,
•	softwarové vybavenie,
•	prevádzka OST Haanova 10,
•	poštovné,
•	zimná služba,

521xxx
•	mzdové náklady THP a R,

524xxx
•	zákonné odvody za zamestnacov

527xxx
•	stravné, 
•	povinná tvorba SF,
•	náhrady miezd za PN,

528xxx
•	odstupné,

532xxx
•	daň z nehnuteľnosti,

538xxx
•	kolky,
•	súdne poplatky a trovy,

541xxx
•	pokuty a penále,

543xxx
•	odpisy nedobytných pohľadávok,

549xxx
•	bankové poplatky,
•	poistenie majetku,
•	vedenie účtov,

551xxx
•	odpisy HIM,

6xxxxx
•	vymožené pohľadávky za BPP, s.r.o.,
•	vymožené pohľadávky za MČ – BP,
•	iné vymožené pohľadávky.

Ostatné syntetické a analytické účty sú priamo textované v Prílohe č. 1.

V Bratislave dňa 24. januára 2008 

S pozdravom

Ing. Vladislav Čapček
konateľ spoločnosti